ମହମ୍ମଦ ରଫିକ୍ (ବିଚାରପତି)

ପ୍ରାରମ୍ଭିକ ଜୀବନ 
ରଫିକ୍ ଭାରତର ରାଜସ୍ଥାନର ଚୁରୁ ଜିଲ୍ଲାର ସୁଜଙ୍ଗରରେ ଜନ୍ମଗ୍ରହଣ କରିଥିଲେ । ସେ ରାଜସ୍ଥାନ ବିଶ୍ୱବିଦ୍ୟାଳୟ ଅଧୀନରେ ଥିବା G.H.S. ସରକାରୀ ସ୍ନାତକୋତ୍ତର ମହାବିଦ୍ୟାଳୟରୁ ୧୯୮୦ରେ  ସ୍ନାତକ ଡିଗ୍ରୀ ହାସଲ କରିଥିଲେ । ତା’ପରେ ସେ ସ୍ନାତକ ଆଇନ (LLB) ଅଧ୍ୟୟନ ଜାରି ରଖିଥିଲେ ଏବଂ ୧୯୮୪ରେ LLB ଡିଗ୍ରୀ ହାସଲ କରିଥିଲେ । ଆଇନ ଡିଗ୍ରୀ ହାସଲ କରିବା ପରେ ପରେ ସେ ଓକିଲାତି ପେଷା ଆରମ୍ଭ କରିଥିଲେ । ତେବେ ସେ ଅଧିକ ଅଧ୍ୟୟନ ଜାରି ରଖିଥିଲେ ଏବଂ ୧୯୮୬ରେ ଆଇନରେ ସ୍ନାତକୋତ୍ତର (ମାଷ୍ଟର) ଡିଗ୍ରୀ ହାସଲ କରିଥିଲେ ।

 ବୃତ୍ତି 
ରଫିକ୍ ୧୯୮୪ରେ ରାଜସ୍ଥାନ ଉଚ୍ଚ ନ୍ୟାୟାଳୟ ଜୟପୁରରେ ଓକିଲ ଭାବରେ ତାଙ୍କର ବୃତ୍ତି ଆରମ୍ଭ କରିଥିଲେ ଏବଂ ପରେ ୧୫ ଜୁଲାଇ ୧୯୮୬ରେ ସହକାରୀ ସରକାରୀ ଓକିଲ ଭାବରେ ନିଯୁକ୍ତ ହୋଇଥିଲେ ଏବଂ ୨୨ ଡିସେମ୍ବର ୧୯୮୭ରେ ଡେପୁଟି ସରକାରୀ ଆଡଭୋକେଟ୍ ଭାବରେ ପଦୋନ୍ନତି ପାଇଥିଲେ । ସେ ୧୯୯୨ ମସିହାରେ କେନ୍ଦ୍ର ସରକାରଙ୍କ ଷ୍ଟାଣ୍ଡିଂ କାଉନ୍ସିଲ୍ ଭାବରେ ନିଯୁକ୍ତ ହୋଇଥିଲେ। ସେ ୭ ଜାନୁୟାରୀ ୧୯୯୯ରେ ରାଜସ୍ଥାନର ଅତିରିକ୍ତ ଆଡଭୋକେଟ୍ ଜେନେରାଲ୍ ଭାବରେ ନିଯୁକ୍ତ ହୋଇଥିଲେ। ସେ ରାଜସ୍ଥାନ ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ମୁଖ୍ୟ ବିଚାରପତି ଭାବେ ଦୁଇଥର କାର୍ଯ୍ୟ ନିର୍ବାହ କରିଥିଲେ ।

୧୩ ନଭେମ୍ବର ୨୦୧୯ରେ ରଫିକ୍ ମେଘାଳୟ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ନିଯୁକ୍ତ ହୋଇଥିଲେ ।  ତାଙ୍କୁ ମେଘାଳୟ ଉଚ୍ଚ ନ୍ୟାୟାଳୟରୁ ଓଡ଼ିଶା ଉଚ୍ଚ ନ୍ୟାୟାଳୟର ୩୧ତମ ପ୍ରଧାନ ବିଚାରପତି ଭାବରେ ଓଡ଼ିଶା ଉଚ୍ଚ ନ୍ୟାୟାଳୟକୁ ବଦଳି କରାଯାଇଥିଲା ଏବଂ ୨୭ ଏପ୍ରିଲ ୨୦୨୦ରେ ସେ ଶପଥ ଗ୍ରହଣ କରିଥିଲେ । ଏହା ପରେ ସେ ୩୧ ଡିସେମ୍ବର ୨୦୨୦ରେ ମଧ୍ୟପ୍ରଦେଶ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ସ୍ଥାନାନ୍ତରିତ ହୋଇଥିଲେ ଏବଂ ୩ ଜାନୁୟାରୀ ୨୦୨୧ରେ ଶପଥ ଗ୍ରହଣ କରିଥିଲେ । ତାଙ୍କୁ ୯ ଅକ୍ଟୋବର ୨୦୨୧ରେ ହିମାଚଳ ପ୍ରଦେଶ ଉଚ୍ଚ ନ୍ୟାୟାଳୟର ପ୍ରଧାନ ବିଚାରପତି ଭାବରେ ସ୍ଥାନାନ୍ତର କରାଯାଇଥିଲା ଏବଂ ୧୪ ଅକ୍ଟୋବର ୨୦୨୧ରେ ଶପଥ ନେଇଥିଲେ । ସେ ୨୪ ମଇ ୨୦୨୨ରେ କାର୍ଯ୍ୟରୁ ଅବସର ନେଇଥିଲେ ।

 ଐତିହାସିକ ଫଇସଲା 
(ARBP NO. 56 OF 2018)

M/S. SJ BIZ SOLUTION PVT. LTD. ………Petitioner .
V. 
M/S. SANY HEAVY INDUSTRY INDIA PVT. LTD. ……….Opp. Party,
ଫଇସଲା ତାରିଖ ୧।୧୦।୨୦୨୦

citation-2020 (III) ILR - CUT- 353

 ଆଧାର 

ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି